proxectonos/corpus_dominio_legal_administrativo_tmp huggingface dataset:
CORRECCIÓN de erros.-Resolución do 7 de outubro de 2005, da Delegación Provincial de Pontevedra, pola que se dita a normativa para a pesca da lamprea no río Ulla e se fixa o período e condicións para presentar as solicitudes para a súa adxudicación no vindeiro ano 2006.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 21/11/2005

Advertido un erro na devandita resolución publicada no DOG nº 208, do venres, 28 de outubro de 2005, é necesario efectuar a seguinte rectificación:
Na páxina 17.426, onde di: «O período de pesca será: desde o lugar de Areas (Herbón) ata o lugar denominado Bellas ambos inclusive, do día 10 de xaneiro ao 31 de marzo; e no tramo comprendido desde a canle de Herbón ata o lugar de Sinde do 7 de febreiro ata o 29 de abril», debe dicir: «O período de pesca será: desde o lugar de Areas (Herbón) ata o lugar denominado Bellas ambos inclusive, do día 9 de xaneiro ao 31 de marzo; e no tramo comprendido desde a canle de Herbón ata o lugar de Sinde do 6 de febreiro ata o 28 de abril».
ORDE do 17 de outubro de 2005 pola que se dispón o nomeamento de vogais do Consello Galego de Seguridade e Saúde Laboral.
CONSELLERÍA DE TRABALLO — II. AUTORIDADES E PERSOAL — 18/11/2005

O Decreto 200/2004, do 29 de xullo, polo que se crea o Instituto Galego de Seguridade e Saúde Laboral e se regula o Consello Galego de Seguridade e Saúde Laboral, dispón no seu artigo 14 a composición e procedemento de nomeamento dos vogais do dito órgano.
No desenvolvemento da dita previsión publicouse a Orde do 15 de outubro de 2004 pola que se nomean os vogais do Consello Galego de Seguridade e Saúde Laboral.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 14 do Decreto 200/2004, do 29 de xullo, e o artigo 2 da Orde do 15 de outubro de 2004, en relación co Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia,
DISPOÑO:
Artigo 1º
Polo cambio producido nos departamentos da Xunta de Galicia, noméanse como vogais do Consello Galego de Seguridade e Saúde Laboral:
-Pola Consellería de Sanidade a: o titular da Dirección Xeral da División de Recursos Humanos do Sergas.
-Pola Consellería de Innovación e Industria a: o titular da Dirección Xeral de Industria, Enerxía e Minas.
Artigo 2º
Polo cambio na designación producida na Unión Xeral de Traballadores de Galicia, noméase como vogal do Consello Galego de Seguridade e Saúde Laboral, por proposta da Unión Xeral de Traballadores de Galicia, en substitución de Manuel García González, a persoa que se relaciona a seguir:
Titular: Carlos Bellas Cebreiro.
Santiago de Compostela, 17 de outubro de 2005.
Ricardo Jacinto Varela Sánchez
Conselleiro de Traballo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 2 de novembro de 2005 pola que se convoca un seminario sobre alcohol, drogas e tráfico.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 11/11/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun seminario sobre alcohol, drogas e tráfico, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
-Coñecer a actualidade da problemática dos accidentes de tráfico en relación co consumo de alcohol e das drogas.
-Analizar dende o punto de vista xurídico, médico-sanitario e policial todos os aspectos relacionados con esta temática.
Destinatarios.
O seminario vai dirixido aos membros das forzas e corpos de seguridade de Galicia.
Inscrición.
A inscrición dos participantes será totalmente gratuíta.
Prazas.
80.
Solicitudes.
1. O persoal que desexe participar neste seminario deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 24 de novembro de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia; avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O seminario desenvolverase durante o día 28 de novembro de 2005.
O horario será de 9.30 a 14.00 e de 15.30 a 19.00 h.
Contido.
-A influencia do alcohol e do consumo de drogas na sinistralidade do tráfico.
-Perspectiva xurídico-penal do consumo do alcohol e das drogas por parte dos condutores e a súa incidencia na operativa policial ordinaria.
-Problemática médico-sanitaria dos controis aos condutores por consumo destas substancias.
Relación de admitidos.
A relación de admitidos publicarase o día 25 de novembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden confirmar a súa asistencia chamando ao teléfono 986 59 02 41.
Lugar.
Sede do Centro de Estudos Xudiciais e Seguridade Pública de Galicia, sito na avda. da Cultura, s/n, no concello da Estrada.
Certificado de asistencia.
Ao remate do seminario entregaráselles un certificado de asistencia a aquelas persoas que acrediten a súa participación continuada a este.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do seminario para adaptalo ás necesidades da administración e ás continxencias que poidan xurdir.
A Estrada, 2 de novembro de 2005.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 7 de novembro de 2005 pola que se amplía a dotación orzamentaria para a concesión de axudas aos plans de reestruturación e reconversión do viñedo en Galicia convocadas pola Orde do 23 de marzo de 2005.
CONSELLERÍA DO MEDIO RURAL — III. OUTRAS DISPOSICIÓNS — 11/11/2005

Pola Orde do 23 de marzo de 2005 convocáronse, para o ano 2005, as axudas aos plans de reestruturación e reconversión do viñedo en Galicia, en réxime de concorrencia competitiva (Diario Oficial de Galicia nº 60, do 30 de marzo). As bases reguladoras destas axudas establécense na orde desta consellería, do 5 de setembro de 2000 (Diario Oficial de Galicia nº 175, do 8 de setembro).
No artigo 8 da Orde do 23 de marzo de 2005, relativo ao financiamento destas axudas, detállase a aplicación orzamentaria e o importe económico previsto para elas. Este artigo prevé expresamente a posibilidade de incrementar a dotación orzamentaria contida na referida orde, polo que tendo en conta que o número de solicitudes presentadas superou as previsións realizadas por esta consellería, cómpre ampliar a dotación orzamentaria consignada inicialmente.
En consecuencia, de conformidade co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, de 22 de febrero reguladora da Xunta e do seu presidente,
DISPOÑO:
Artigo único.
1. Amplíase a dotación orzamentaria que se establece na orde desta consellería, do 23 de marzo de 2005 (Diario Oficial de Galicia nº 60, do 30 de marzo), pola que se modifican as bases reguladoras das axudas aos plans de reestruturación e reconversión do viñedo en Galicia, en réxime de concorrencia competitiva, e se convocan para o ano 2005.
2. O incremento de dotación para o exercicio 2005, será de 2.400.000 euros, con cargo á aplicación orzamentaria 57.03.614-A 776.1, e de 100.000 euros con cargo á aplicación orzamentaria 57.03.614-A 776.0, dos orzamentos da Comunidade Autónoma de Galicia para o ano 2005. Para exercicios futuros, con cargo á aplicación orzamentaria 57.03.614-A 776.1, incrementarase a dotación en 500.000 euros no exercicio 2006, 400.000 euros no exercicio 2007 e 400.000 euros no exercicio 2008.
3. Tamén se poderán utilizar outros remanentes adicionais que puidesen existir nas mesmas aplicacións. En todo caso, a concesión das axudas aos plans de reestruturación e reconversión do viñedo en Galicia, estará condicionada á existencia de crédito axeitado e suficiente e limitarase ás dispoñibilidades orzamentarias.
4. Esta modificación non afecta o prazo que se establece para a presentación de solicitudes de axuda na devandita Orde do 23 de marzo de 2005.
Santiago de Compostela, 7 de novembro de 2005.
Alfredo Suárez Canal
Conselleiro do Medio Rural
ORDE do 28 de outubro de 2005 pola que se fixan os prezos de venda ao público de diversas publicacións da Consellería de Cultura e Deporte.
CONSELLERÍA DE CULTURA E DEPORTE — III. OUTRAS DISPOSICIÓNS — 18/11/2005

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de emitido o informe favorable pola Consellería de Economía e Facenda, e publicadas no Diario Oficial de Galicia.
Para cumprir este mandado, e despois de ser emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 28 de outubro de 2005.
Ánxela Bugallo Rodríguez
Conselleira de Cultura e Deporte
ANEXO
-La Galicia moderna. 1916-1936. 36 A.-Código del patrimonio cultural gallego. 20 A.-Iconos rusos. 15 A.
-Illas de San Simón e San Antonio, lugar de encontro. 20 A.-Luis López "Gabú". Territorios. 6 A.-Benarés. 30 A.-Amabel Míguez. 6 A.-Gonzalo Sánchez Folgueira. 6 A.-Din Matamoro. Imágenes mentales. 36 A.-VII Festival Internacional de Música de Galicia. 15 A.-Pinceladas de realidade. 16 A.-Pinceladas de realidad. 16 A.-Xulio Fontes. Viaxes pola memoria. 6 A.-Eugenio Granell. 7 A.-Inés e Bianca: Drama lírico en 4 actos. 25 A.-Inés e Bianca: Drama lírica en 4 actos. Reducción para canto e piano. 20 A.-Iacobum celebret. 12 A.-Macías. 19 A.-Promesa del viejo y de la doncella: comedia para el cine en tres actos. 6 A.-Intre. 6 A.-Arturo Herrera. 36 A.-Pedro Fernández de Castro. O gran conde de Lemos. 6 A.-A edición institucional na Xunta de Galicia. Manual de procedemento e estilo. 12 A.-Internet: navegar desde Galicia. 6 A.-Otero Besteiro. Escultor. 20 A.-Como facer teatro hoxe. 6 A.-Historia do teatro galego, unha lectura escénica. 6 A.-J. García. Paisaxes. 6 A.-Elena Pendás. Abre os
ollos. 6 A.-A mi pueblo. Puenteareas. Pasodobre. 17 A.-Monica Rivas: Ventás. 6 A.-Taboada. Dunha orixe a un destino. Antolóxica 1994-2005. 6 A.-Togariños. Fuxida dun realismo. 6 A.
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Decreto 230/2005, do 28 de xullo, polo que se aproban os estatutos do Consorcio contra Incendios e de Salvamento das comarcas do Carballiño e do Ribeiro.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 18/11/2005

Advertido erro no texto do citado decreto, publicado no DOG nº 154, do 11 de agosto de 2005, procede facer a seguinte corrección:
Na páxina 14.105, no parágrafo 6º do artigo 9º, onde di: «...cada unha das administracións...», debe dicir: «...cada un deles...»; e onde di: «...a totalidade dos concellos...», debe dicir: «...a totalidade dos representantes das restantes entidades locais...».
CORRECCIÓN de erros.-Resolución conxunta do 25 de outubro de 2005, da Consellería de Educación e Ordenación Universitaria e do Instituto Galego de Consumo, para premiar as mellores memorias dos proxectos de educación do consumidor na escola, desenvolvidos dentro do marco da Rede Europea de Educación do Consumidor e para a selección de novos proxectos presentados por centros educativos de niveis non universitarios, que desexen incorporarse á citada rede.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/11/2005

Advertido erro na antedita resolución publicada no DOG nº 212, do venres 4 de novembro de 2005, compre facer a seguinte corrección:
Na páxina 17.692 no punto primeiro.2 onde di: «O prazo de presentación... rematará o 30 de novembro de 2005», deberá dicir: «rematará o día 10 de decembro de 2005».
ORDE do 8 de novembro de 2005 pola que se modifica en función do seu obxecto fundacional a adscrición de determinadas fundacións e se ordena a súa adscrición aos departamentos da Xunta de Galicia competentes para o exercicio das funcións de protectorado.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/11/2005

O Decreto 231/2005, do 11 de agosto, establece os centros directivos dependentes da Presidencia da Xunta de Galicia e o Decreto 232/2005, do 11 de agosto, fixa a estrutura orgánica dos departamentos da Xunta de Galicia.
Esta normativa produce unha distribución competencial distinta á existente que obriga á readscrición de determinadas fundacións para efectos do exercicio do seu protectorado.
Na súa virtude, e logo de acordo da Comisión de Secretarios Xerais na súa reunión de data dezaoito de outubro de dous mil cinco,
DISPOÑO:
Artigo 1º
A Fundación Centro de Supercomputación de Galicia adscríbese ao protectorado da Consellería de Innovación e Industria.
Artigo 2º
A Fundación Iniciativas Domus Labora, adscríbese á Consellería de Vivenda e Solo.
Disposicións derradeiras
Primeira.-Facúltase a Secretaría Xeral da Consellería de Presidencia, Administracións Públicas e Xustiza para que instrumente o disposto nesta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de novembro de 2005.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 31 de outubro de 2005 pola que se concede o Premio Galicia á Innovación Empresarial, correspondente aos Premios Galicia de Investigación 2005.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 11/11/2005

Pola orde da Consellería de Innovación e Industria do 21 de xuño de 2005 (DOG do 28 de xuño), convocouse o Premio Galicia á Innovación Empresarial, correspondente aos Premios Galicia de Investigación 2005.
De acordo co establecido nas bases da convocatoria, a decisión adoptada polo xurado debe coñecerse mediante a correspondente publicación do Diario Oficial de Galicia.
En consecuencia, e tendo en conta a proposta elaborada polo xurado
RESOLVO:
Primeiro.-Concederlle o Premio Galicia á Innovación Empresarial á empresa G.O.C., S.A., pola súa
traxectoria innovadora, que lle permitiu pasar de ser unha Peme a ser xa unha grande empresa, todo isto baseado no desenvolvemento de proxectos de I+D, a colaboración con outras entidades e o rexistro dos seus resultados.
Esta resolución pon fin á vía administrativa segundo o disposto nos artigos 114 e seguintes da Lei 4/1999, do 13 de xaneiro, que modifica a Lei 30/1992, de réxime xurídico das administracións públicas e do procedemento administrativo común.
Santiago de Compostela, 31 de outubro de 2005.
P.D. (Orde 27-9-2005)
Emilio Nogueira Moure
Secretario xeral da Consellería
de Innovación e Industria
ORDE do 13 de outubro de 2005 pola que se nomean novos membros do Consello Galego de Relacións Laborais, en representación do sindicato UGT-Galicia.
CONSELLERÍA DE TRABALLO — II. AUTORIDADES E PERSOAL — 10/11/2005

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo.
Facendo uso da posibilidade de substitución, que recolle o artigo 5 da dita lei, o sindicato UGT-Galicia acordou a substitución dun dos seus membros titulares e de dous dos seus membros suplentes, da súa representación no consello.
Por todo o exposto, ao abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo un.-Nomear membro titular do Pleno do Consello Galego de Relacións Laborais, en representación do sindicato UGT-Galicia, a Eladio A. Romero Ares, en substitución de Mª Luisa Rodríguez Vázquez.
Artigo dous.-Nomear membros suplentes do Pleno do Consello Galego de Relacións Laborais, en representación do sindicato UGT-Galicia, a Mª Luísa Rodríguez Vázquez en substitución de Eladio A. Romero Ares e a Juan Ramón Pais Andrade en substitución de Luis Sánchez Gala.
Santiago de Compostela, 13 de outubro de 2005.
Ricardo Jacinto Varela Sánchez
Conselleiro de Traballo
ORDE do 28 de outubro de 2005 pola que se lle concede ao centro estranxeiro universitario adscrito á Universidade de Dublín, Centro de Estudios Superiores Universitarios de Galicia. Cesuga, S.L.-University College Dublin, autorización para a efectiva impartición do segundo curso correspondente ao título Bachelor of Architecture, conforme o sistema vixente noutro país.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/11/2005

Polo Decreto 74/2004, do 25 de marzo (Diario Oficial de Galicia do 13 de abril), concédeselle ao centro Centro de Estudios Superiores Universitarios de Galicia. Cesuga, S.L.-University College Dublin, autorización para implantar os estudos correspondentes ao título Bachelor of Architecture, conducente á obtención de títulos non homologados cos do sistema educativo español.
No artigo 3 do devandito decreto indícase que a efectiva impartición do primeiro e dos sucesivos cursos dos que constan os estudos aos que se refire o artigo 1º deste decreto exixirá, antes do comezo do respectivo curso, a autorización correspondente mediante orde da Consellería de Educación e Ordenación Universitaria. Para este fin, o centro deberá xustificar e especificar previamente, ante a consellería, a contratación de profesores mantendo as ratios de calidade e de profesor/alumno a que se comprometeu no expediente, así como os requisitos relativos aos espazos.
Xustificados por parte do centro estranxeiro universitario adscrito á Universidade de Dublín, Centro de Estudios Superiores Universitarios de Galicia. Cesuga, S.L.- University College Dublin os requisitos sinalados no parágrafo anterior e logo da inspección realizada para o efecto, esta consellería
DISPÓN:
Artigo 1º
Autorízaselle ao Centro de Estudios Superiores Universitarios de Galicia. Cesuga, S.L.-University College Dublin, domiciliado na rúa Feáns nº 152 da Coruña, para que, ao abeiro do Decreto 74/2004, do 25 de marzo, e de acordo co convenio de compromiso académico asinado polo devandito centro e a University College Dublin, National University of Ireland, Dublin, imparta desde o curso académico 2005-2006 na cidade da Coruña, e dentro dos locais establecidos para o efecto no domicilio do centro, o segundo curso dos estudos correspondentes ao título de Bachelor of Architecture, conforme o sistema educativo vixente noutro país e que conduce á obtención de títulos superiores non homologados academicamente cos títulos universitarios do sistema educativo español.
Disposición derradeira
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de outubro de 2005.
Laura Sánchez Piñón
Conselleira de Educación e Ordenación
Universitaria
RESOLUCIÓN do 29 de setembro de 2005 pola que se nomea a Manuel Galdo Pérez como xerente desta universidade.
UNIVERSIDADE DA CORUÑA — II. AUTORIDADES E PERSOAL — 10/11/2005

José María Barja Pérez, reitor da Universidade da Coruña, actuando de conformidade co establecido no artigo 36.1º dos estatutos desta universidade,
aprobados polo decreto da Xunta de Galicia 101/2004, do 13 de maio, DOG do 26 de maio.
RESOLVO:
Nomear a Manuel Galdo Pérez xerente desta universidade, con efectos económicos e administrativos do día 1 de outubro de 2005.
A Coruña, 29 de setembro de 2005.
José María Barja Pérez
Reitor da Universidade da Coruña
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 14 de outubro de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial para o ano 2005 do convenio colectivo da empresa Estiba y Desestiba del Noroeste, S.L. (Estinorte).
CONSELLERÍA DE TRABALLO — III. OUTRAS DISPOSICIÓNS — 15/11/2005

Vista a acta da revisión salarial para o ano 2005 do convenio colectivo da empresa Estiba y Desestiba
del Noroeste, S.L. (Estinorte) con nº de código 3602232, que tivo entrada no rexistro único do edificio administrativo da Xunta de Galicia en Vigo o día 22-8-2005, subscrita en representación da parte económica pola representación da empresa e da parte social, polo comité de empresa, con data 2-6-2005. De conformidade co disposto no artigo 5º do convenio colectivo e no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22
de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo desta delegación provincial e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 14 de outubro de 2005.
Pedro Borrajo Rivas
Delegado provincial de Pontevedra
Acta
Reunidos, pola parte económica, Silvino Tenorio Rey, en calidade de representante legal da empresa Estiba y Desestiba del Noroeste, S.L. (Estinorte).
E, pola parte social, o comité de empresa constituído polos seguintes membros:
UGT:
Ignacio Souto Valverde
Eva Fernández Martínez
Matilde Piñeiro Fervenza
CUT:
Cándido Villar Rodríguez
Cándido Santomé Alves
ACORDAN:
Único.-Aprobar as táboas salariais para o ano 2005, en relación ao artigo 5º do convenio colectivo desta empresa.
Moaña, 2 de xuño de 2005.
ANEXO I
Estiba y Desestiba del Noroeste, S.L. Táboa salarial ano 2005 (en euros)
+
1
2
3
4
5
6
7
8
9
Estibador especialista
18,73
7,49
15,34
-----
3,08
2,84
2,10
6,01
55,59
Amanteiro
18,73
7,49
15,34
-----
3,08
2,84
2,10
6,01
55,59
Enganchador
18,73
7,49
15,34
-----
3,08
2,84
2,10
6,01
55,59
Estibador
17,10
6,84
9,81
-----
2,81
2,24
1,25
6,01
46,06
Mozo especializado
18,02
7,21
-----
4,82
2,96
1,90
2,07
-----
36,98
Mozo
17,10
6,84
-----
4,58
2,81
1,81
0,94
-----
34,08
1. Salario base.
2. Inhábiles.
3. Tóxico, penoso, perigoso.
4. Gratificación voluntaria.
5. Extras xullo e decembro.
6. Vacacións.
7. Transporte.
8. Axudas de custo.
9. Total salario día.
RESOLUCIÓN do 24 de outubro de 2005, da Dirección Xeral de Promoción Industrial e da Sociedade da Información, pola que se lle dá publicidade á adhesión das empresas avaliadoras da conformidade BM Trada Certificación España, S.L. e Sistemas y Procesos de Gestión, Certificación, S.L. (SPG) ao convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento da certificación en Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 15/11/2005

Con data do 12 de marzo de 2004 subscribiuse entre a Consellería de Innovación, Industria e Comercio e as empresas avaliadoras da conformidade un convenio aberto de colaboración para o fomento da certificación dos sistemas de xestión en Galicia, que foi publicado no DOG nº 65, do 2 de abril de 2004.
Ná cláusula terceira do convenio considérase a posibilidade de adherirse a él daquelas certificadoras que o soliciten e reúnan os requisitos exixidos no convenio. Conforme o establecido na dita cláusula as certificadoras BM Trada Certificación España, S.L. e Sistemas y Procesos de Gestión, Certificación, S.L. (SPG), presentaron solicitude de adhesión ao dito convenio aberto.
Vista a documentación remitida por ambas as certificadoras, o conselleiro de Innovación e Industria resolveu adherir a BM Trada Certificación España, S.L. con CIF: B39535125 representada por César Menchaca Irueba, e a Sistemas y Procesos de Gestión, Certificación, S.L. (SPG) con CIF: B63208813, representada por José Hermenegildo Mora Martín, ao convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento dos sistemas de xestión en Galicia, do 12 de marzo de 2004.
Cumprida a tramitación regulamentaria procede a publicación no Diario Oficial de Galicia da devandita adhesión co fin de dar publicidade a este feito.
O que se fai público para os efectos oportunos.
Santiago de Compostela, 24 de outubro de 2005.
Elena Veiguela Martínez
Directora xeral de Promoción Industrial
e da Sociedade da Información
RESOLUCIÓN do 24 de outubro de 2005, da Dirección Xeral de Promoción Industrial e da Sociedade da Información, pola que se lle dá publicidade á incorporación dos referenciais IFS (International Food Standard) e BRC (British Retail Consortium) Global Standard-Food ao convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento da certificación en Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 15/11/2005

Con data do 12 de marzo de 2004 subscribiuse entre a Consellería de Innovación, Industria e Comercio e as empresas avaliadoras dá conformidade un convenio aberto de colaboración para o fomento da certificación dos sistemas de xestión en Galicia, que foi publicado no DOG nº 65, do 2 de abril de 2004.
Ná clausula quinta do convenio considérase a posibilidade de actualizar a lista aberta de referenciais segundo anexo VI en función da innovación nos modelos de xestión e logo da solicitude por parte das certificadoras. Conforme o establecido na dita cláusula, a certificadora BVQI España SAU, con CIF: A79012779 presentou solicitude de incorporación dos referenciais IFS (International Food Standard) e BRC (British Retail Consortium) Global Standard-Food.
Vista a documentación remitida pola certificadora, o conselleiro de Innovación e Industria resolveu actualizar a lista aberta segundo anexo VI do convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento dos sistemas de xestión en Galicia, do 12 de marzo de 2004, cos seguintes referenciais:
-Especificación.
IFS (International Food Standard).
BRC (British Retail Consortium) Global Standard-Food.
-Descrición.
Estándar para auditar provedores de produtos alimenticios con marca de distribuidor.
Estándar técnico para compañías provedoras de produtos alimenticios coa marca do retallista.
Cumprida a tramitación regulamentaria procede a publicación no Diario Oficial de Galicia da devandita adhesión co fin de dar publicidade a este feito.
O que se fai público para os efectos oportunos.
Santiago de Compostela, 24 de outubro de 2005.
Elena Veiguela Martínez
Directora xeral de Promoción Industrial
e da Sociedade da Información
RESOLUCIÓN do 10 de outubro de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo da empresa Hotel Riazor Coruña, S.L.
CONSELLERÍA DE TRABALLO — III. OUTRAS DISPOSICIÓNS — 10/11/2005

Visto o expediente da revisión salarial do convenio colectivo da empresa Hotel Riazor Coruña, S.L., que tivo entrada nesta delegación provincial, o día 4-10-2005 e subscrito pola comisión paritaria do convenio o día 27-7-2005, de conformidade co dis
posto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primero.-Ordenar a súa inscrición no libro de rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 10 de outubro de 2005.
María Debén Alfonso
Delegada provincial da Coruña
Acta da comisión negociadora do convenio Hotel Riazor Coruña, S.L.
Asistentes.
-Parte empresarial:
Mª Elisa Álvarez Suárez
Mª Estrella Mazoy Dorrego
Juan Luis Puya Rey
-Representación dos traballadores:
Mª de la Cruz Aguiar García
L. Carlos Varela Souto
Joaquín Vejo Núñez
José Raúl Rocha Naveira
Na Coruña, 27 de xullo de 2005, reúnese nos locais do hotel Riazor a comisión negociadora do convenio de referencia, que toma os seguintes acordos:
1. Acórdase a suba para o ano 2005 do IPC real máis un punto para todos os conceptos retributivos.
2. Acórdase o mesmo aumento do IPC real máis un punto para o complemento de transporte.
DECRETO 550/2005, do 3 de novembro, polo que se nomea directora xeral de Tributos a Regina Losada Trabada.
CONSELLERÍA DE ECONOMÍA E FACENDA — II. AUTORIDADES E PERSOAL — 04/11/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día tres de novembro de dous mil cinco,
Nomeo directora xeral de Tributos da Consellería de Economía e Facenda a Regina Losada Trabada.
Santiago de Compostela, tres de novembro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 548/2005, do 3 de novembro, polo que se dispón que cese Pedro Antonio Fernández Fernández como director xeral de Tributos.
CONSELLERÍA DE ECONOMÍA E FACENDA — II. AUTORIDADES E PERSOAL — 04/11/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día tres de novembro de dous mil cinco,
DISPOÑO:
Que cese Pedro Antonio Fernández Fernández como director xeral de Tributos da Consellería de Economía e Facenda, agradecéndolle os servizos prestados.
Santiago de Compostela, tres de novembro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 549/2005, do 3 de novembro, polo que se dispón que cese María Dolores Casais Mira como directora xeral de Orzamentos.
CONSELLERÍA DE ECONOMÍA E FACENDA — II. AUTORIDADES E PERSOAL — 04/11/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día tres de novembro de dous mil cinco,
DISPOÑO:
Que cese, por petición propia, María Dolores Casais Mira como directora xeral de Orzamentos da Consellería de Economía e Facenda, agradecéndolle os servizos prestados.
Santiago de Compostela, tres de novembro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 551/2005, do 3 de novembro, polo que se nomea director xeral de Orzamentos a Pedro Antonio Fernández Fernández.
CONSELLERÍA DE ECONOMÍA E FACENDA — II. AUTORIDADES E PERSOAL — 04/11/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día tres de novembro de dous mil cinco,
Nomeo director xeral de Orzamentos da Consellería de Economía e Facenda a Pedro Antonio Fernández Fernández.
Santiago de Compostela, tres de novembro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 21 de outubro de 2005 pola que se convoca un curso sobre operadores de radar.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 03/11/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso sobre operadores de radar, que deberá desenvolverse conforme as seguintes bases:
Obxectivos: dotar os membros dos corpos das policías locais de Galicia dos coñecementos teóricos e prácticos suficientes para o manexo dos cinemómetros, garantindo unha maior profesionalidade e preparación técnica adecuada de cara á comparecencia diante da autoridade xudicial.
Destinatarios: o curso vai dirixido aos membros dos corpos de policía local dos concellos de Galicia.
Inscrición: a inscrición dos participantes será totalmente gratuíta.
Prazas: 30 prazas.
Solicitudes:
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 16 de novembro de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas:
O curso realizarase en datas do 21 ao 23 de novembro.
O horario será das 9.30 ás 14.00 e das 15.30 ás 19.00 horas os días 21 e 22 e o día 23 en horario de 9.30 a 13.30 horas, cunha duración de 20 horas lectivas.
Contido:
-Teoría do radar estático e do radar móbil.
-Técnica de medición con equipos estáticos e móbiles.
-Teoría da programación do equipo.
-Teoría da fotografía co radar.
-Prácticas en vías urbanas.
Relación de admitidos: a relación de admitidos farase pública o día 17 de novembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 02 41.
Lugar: o curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia: ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións: o Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da administración e ás continxencias que poidan xurdir.
A Estrada, 21 de outubro de 2005.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
ORDE do 27 de outubro de 2005 pola que se modifica a do 17 de marzo de 2004 pola que se regulan os ficheiros que conteñen datos de carácter persoal existentes nesta consellería, no Fondo Galego de Garantía Agraria e na Axencia Galega de Desenvolvemento Rural.
CONSELLERÍA DO MEDIO RURAL — III. OUTRAS DISPOSICIÓNS — 04/11/2005

Con data do 13 de abril de 2004 publicouse no Diario Oficial de Galicia a Orde do 17 de marzo de 2004, da entón denominada Consellería de Política Agroalimentaria e Desenvolvemento Rural, pola que se regulan os ficheiros que conteñen datos de carácter persoal existentes na consellería, no Fondo Galego de Garantía Agraria e na Axencia Galega de Desenvolvemento Rural.
No ficheiro relativo ao rexistro do parque de maquinaria agrícola, non están previstas as cesións de datos de carácter persoal. Non obstante o anterior, a necesidade de cumprir os requirimentos efectuados polo Ministerio de Agricultura, Pesca e Alimentación para a realización de determinadas enquisas con fins estatísticos, fai necesario modificar o antedito ficheiro nese senso.
O artigo 20 da Lei orgánica 15/1999, do 13 de decembro, de protección de datos de carácter persoal dispón que a creación, modificación ou supresión dos ficheiros das administracións públicas só poderá facerse por medio de disposición xeral publicada no BOE ou diario oficial correspondente e sinala, así mesmo, os datos que deberán incluírse nas disposicións de creación ou modificación dos ficheiros, recollendo entre eles as cesións de datos de carácter persoal.
En consecuencia, e en virtude das facultades que me confire o artigo 34.6º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O obxecto desta orde é modificar a regulación das cesións de datos persoais respecto dun ficheiro que consta no anexo da Orde do 17 de marzo de 2004 (DOG nº 70, do 13 de abril), do xeito seguinte:
Modificación do ficheiro D).17: rexistro do parque de maquinaria agrícola, dependente da Dirección Xeral de Produción, Industrias e Calidade Agroalimentaria.
O punto 6: cesións de datos previstas, queda redactado nos seguintes termos:
«Prevense cesións de datos persoais ao Ministerio de Agricultura, Pesca e Alimentación».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de outubro de 2005.
Alfredo Suárez Canal
Conselleiro do Medio Rural
ORDE do 2 de novembro de 2005 pola que se fai pública a minoración do importe existente para a concesión das axudas e subvencións para os programas formativos, de encontro con Galicia e de participación cultural dos emigrantes galegos residentes no exterior para o ano 2005, convocadas pola Orde do 30 de decembro de 2004 pola que se regulan programas formativos, de encontro con Galicia e de participación cultural dos emigrantes galegos residentes no exterior para o ano 2005.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/11/2005

A Orde do 30 de decembro de 2004, da extinta Consellería de Emigración, pola que se regulan os programas formativos, de encontro con Galicia e de participación cultural dos emigrantes galegos residentes no exterior para o ano 2005 (DOG nº 6, do 11 de xaneiro de 2005), establece na súa disposición adicional quinta o importe do crédito inicial outorgado para esta finalidade.
Unha vez rematado o prazo de presentación de solicitudes, e téndose executado a maior parte dos programas previstos na citada orde, nos cales por diversas causas, pero fundamentalmente debido ás crises económicas e sociais de diversos países latinoamericanos que tiveron unha significativa incidencia que redundou nunha menor participación no seu desenvolvemento, existe un saldo de crédito nos gastos autorizados no seu día para o desenvolvemento dos programas, que ascende a 167.250 A
En vista do sucedido, a Secretaría Xeral de Emigración está a deseñar a inmediata execución dunha serie de actuacións a favor das comunidades galegas ao abeiro do establecido na Lei 4/1983, do 15 de xuño, de recoñecemento da galeguidade, que se pretenden financiar cos remanentes a que se fixo referencia.
Considerando o exposto con anterioridade, é polo que cómpre minorar o importe da contía inicial prevista na Orde do 30 de decembro de 2004 pola que se regulan os programas formativos, de encontro con Galicia e de participación cultural dos emigrantes galegos residentes no exterior para o ano 2005.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Para o exercicio orzamentario 2005 minorarase en 167.250 A o importe da contía inicial prevista na Orde do 30 de decembro de 2004.
Segundo.-Esta modificación non afecta aos prazos establecidos na Orde do 30 decembro de 2004 pola que se regulan os programas formativos de encontro con Galicia e de participación cultural dos emigrantes galegos residentes no exterior para o ano 2005, para a presentación de solicitudes nin tampouco afecta ao resto do articulado da devandita orde.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de novembro de 2005.
José Luis Méndez Romeu
Conselleiro de Presidencia, Administracións
Públicas e Xustiza
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 26 de outubro de 2005 pola que se convoca un curso de actualización en materia de estranxeiría.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 08/11/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso de actualización en materia de estranxeiría, que deberá desenvolverse conforme as seguintes bases:
Obxectivos.
-Dar os coñecementos necesarios en materia de estranxeiría, situacións conflitivas con estranxeiros, para que os policías poidan atallar e resolver os posibles problemas que se lles poidan presentar na rúa.
Destinatarios.
O curso vai dirixido aos membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
80 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 22 de novembro de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 28 ao 30 de novembro en horario das 9.30 ás 14.00 e das 15.30 ás 19.00 horas; exepto o día 30 que será en horario das 9.30 ás 13.30 horas, cunha duración de 20 horas lectivas.
Contido.
I. Observacións xerais sobre migración e estranxeiría.
II. Réxime comunitario e réxime xeral de estranxeiría.
III. Documentación de estranxeiros.
IV. Actuación operativa en materia de estranxeiría.
V. Documentación de españois: DNI e pasaporte.
Relación de admitidos.
A relación de admitidos farase publica o día 24 de novembro a partir das 14.00 horas, no taboleiro de anuncios do Centro de Estudos Xudiciais e Segu
ridade Pública de Galicia, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 26 de outubro de 2005.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 24 de outubro de 2005 pola que se convoca un curso sobre operativa nos casos de violencia de xénero.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 08/11/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso sobre operativa nos casos de violencia de xénero, que deberá desenvolverse conforme as seguintes bases:
Obxectivos.
-Coñecer os cambios normativos operados en relación coa temática do curso.
-Dominar o procedemento policial de actuación nos casos de violencia de xénero.
-Saber cales son as demandas máis comúns dende a fiscalía e os xulgados sobre este tipo de actuacións, que permitan mellorar as dilixencias e os atestados policiais.
Destinatarios.
O curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia, tendo preferencia aqueles que non fixeran cursos anteriores sobre esta temática.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 16 de novembro de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 21 ao 24 de novembro en horario das 9.00 ás 14.00 horas, cunha duración de 20 horas lectivas.
Contido.
-Módulo I: tratamento procesual-penal.
-Módulo II: tratamento e operativa policial.
-Módulo III: tratamento socioasistencial.
Relación de admitidos.
A relación de admitidos farase publica o día 17 de novembro a partir das 14.00 horas, no taboleiro
de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 24 de outubo de 2005.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia